《为吴玉甫侍御题芙蓉图》
明代·张宁

志士怀寂寥，佳人念迟暮。本与秋风期，不悟春已去。

嫣然如有情，暄妍发寒素。红摇碧潭水，绿掩黄叶树。

垂垂翠帐烟，冉冉锦城路。试问涉江人，相思在何处。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。